ai4bharat/Pralekha huggingface dataset:
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਹੈਦਰਾਬਾਦ ਚਿੜੀਆਘਰ ਵਿਚਲੇ ਸਾਰਸ — ਕੋਵ 2 ਲਾਗ ਨਾਲ ਪੀੜਤ ਏਸ਼ਿਆਟਿਕ ਲਾਇਨਜ਼ ਚੰਗੀ ਤਰ੍ਹਾਂ ਰਿਕਵਰ ਕਰ ਰਹੇ ਹਨ
ਨਮੂਨਿਆਂ ਦਾ ਮੁਲਾਂਕਣ ਦੱਸਦਾ ਹੈ ਕਿ ਇਹ ਲਾਗ ਚਿੰਤਾ ਵਾਲੇ ਕਿਸੇ ਵੀ ਵੇਰੀਐਂਟ ਕਾਰਨ ਨਹੀਂ ਹੋਇਆ
ਕੋਈ ਵੀ ਤੱਥੀ ਸਬੂਤ ਨਹੀਂ ਮਿਲਿਆ ਕਿ ਇਸ ਬਿਮਾਰੀ ਦੀ ਲਾਗ ਹੋਰ ਅੱਗੇ ਮਨੁੱਖਾਂ ਨੂੰ ਲੱਗ ਸਕਦੀ ਹੈ
24 ਅਪ੍ਰੈਲ 2021 ਨੂੰ ਨਹਿਰੂ ਜ਼ੂਆਲੋਜੀਕਲ ਪਾਰਕ  ਹੈਦਰਾਬਾਦ ਨੇ  ਨਮੂਨੇ ਸਾਂਝੇ ਕੀਤੇ ਹਨ । ਜ਼ੂ ਵਿੱਚ ਸਥਿਤ 8 ਏਸ਼ਿਆਟਿਕ ਲਾਇਨਜ਼ ਤੋਂ ਲਏ ਇਹਨਾਂ ਨਮੂਨਿਆਂ ਨੂੰ ਸੀ ਸੀ ਐੱਮ ਬੀ—ਲਾਕੋਨਜ਼ ਨਾਲ ਸਾਂਝਾ ਕੀਤਾ ਗਿਆ । ਜਿਸ ਵਿੱਚ ਸਾਹ ਦੀ ਤਕਲੀਫ਼ ਦੇ ਸੰਕੇਤ ਨਜ਼ਰ ਆਏ ਹਨ । 04 ਮਈ 2021 ਨੂੰ ਸੀ ਸੀ ਐੱਮ ਬੀ—ਲਾਕੋਨਜ਼ ਦੁਆਰਾ ਵਿਸਥਾਰਿਤ ਜਾਂਚ ਟੈਸਟ ਅਤੇ ਰਿਪੋਰਟ ਦੇ ਅਧਾਰ ਤੇ ਇਹ ਸਾਂਝਾ ਕੀਤਾ ਗਿਆ ਕਿ ਹੁਣ ਇਸ ਗੱਲ ਦੀ ਪੁਸ਼ਟੀ ਹੋ ਗਈ ਹੈ ਕਿ ਨਹਿਰੂ ਜ਼ੁਆਲੋਜੀਕਲ ਪਾਰਕ ਹੈਦਰਾਬਾਦ ਵਿਚਲੇ 8 ਏਸ਼ਿਆਟਿਕ ਲਾਇਨਜ਼ ਸਾਰਸ—ਕੋਵ 2 ਵਾਇਰਸ ਨਾਲ ਪੋਜ਼ੀਟਿਵ ਪਾਏ ਗਏ ਹਨ ।
ਨਮੂਨਿਆਂ ਦੇ ਵਧੇਰੇ ਮੁਲਾਂਕਣ ਨੇ ਦੱਸਿਆ ਹੈ ਕਿ ਇਹ ਲਾਗ ਚਿੰਤਾ ਦੇ ਕਿਸੇ ਵੇਰੀਐਂਟ ਦੁਆਰਾ ਨਹੀਂ ਲੱਗੀ ਹੈ । 8 ਸ਼ੇਰਾਂ ਨੂੰ ਏਕਾਂਤਵਾਸ ਵਿੱਚ ਰੱਖਿਆ ਗਿਆ ਹੈ ਅਤੇ ਉਹਨਾਂ ਦੀ ਬਣਦੀ ਦੇਖਭਾਲ ਤੇ ਲੋੜੀਂਦਾ ਇਲਾਜ ਮੁਹੱਈਆ ਕੀਤਾ ਜਾ ਰਿਹਾ ਹੈ । ਸਾਰੇ 8 ਸ਼ੇਰਾਂ ਨੇ ਇਲਾਜ ਦਾ ਚੰਗਾ ਹੁੰਗਾਰਾ ਦਿੱਤਾ ਅਤੇ ਉਹ ਰਿਕਵਰ ਕਰ ਰਹੇ ਹਨ । ਉਹ ਆਮ ਵਾਂਗ ਰਹਿ ਰਹੇ ਹਨ ਅਤੇ ਚੰਗੀ ਤਰ੍ਹਾਂ ਖਾ ਰਹੇ ਹਨ । ਸਾਰੇ ਜ਼ੂ ਸਟਾਫ ਲਈ ਸਾਵਧਾਨੀ ਉਪਾਅ ਪਹਿਲਾਂ ਹੀ ਕੀਤੇ ਗਏ ਹਨ ਅਤੇ ਜ਼ੂ ਨੂੰ ਘੱਟੋ ਘੱਟ ਬਾਹਰੀ ਸੰਪਰਕ ਟਾਲਣ ਲਈ ਦਰਸ਼ਕਾਂ ਲਈ ਬੰਦ ਕਰ ਦਿੱਤਾ ਗਿਆ ਹੈ ।
ਕੇਂਦਰੀ ਜ਼ੂ ਅਥਾਰਟੀ ਨੇ ਚਿੜੀਆਘਰਾਂ ਵਿੱਚ ਸਾਰਸ—ਕੋਵ 2 ਦੀ ਵੱਧ ਰਹੀ ਗਿਣਤੀ ਦੇ ਮੱਦੇਨਜ਼ਰ ਚਿੜੀਆਘਰਾਂ ਲਈ ਕਈ ਸਾਵਧਾਨੀਆਂ ਅਪਣਾਈਆਂ ਹਨ ਅਤੇ ਅਗਾਂਹ ਵੱਧ ਕੇ ਕਈ ਕਦਮ ਚੁੱਕਦਿਆਂ ਦਿਸ਼ਾ ਨਿਰਦੇਸ਼ ਤੇ ਐਡਵਾਇਜ਼ਰੀ ਜਾਰੀ ਕੀਤੀ ਹੈ ।
ਚਿੜੀਆਘਰਾਂ ਨੂੰ ਇੰਡੀਅਨ ਵੈਟਨਰੀ ਰਿਸਰਚ ਇੰਸਟੀਚਿਊਟ  ਉੱਤਰਪ੍ਰਦੇਸ਼ ਅਤੇ ਸੈਂਟਰ ਫਾਰ ਸੈਲੂਲਰ ਐਂਡ ਮਲਿਕਿਊਲਰ ਬਾਇਓਲੋਜੀ — ਲੈਬਾਰਟਰੀ ਫਾਰ ਕੰਜ਼ਰਵੇਸ਼ਨ ਆਫ ਇੰਨ ਡੇਂਜਰਡ ਸਪੇਸੇਜ਼  ਹੈਦਰਾਬਾਦ ਅਤੇ ਵਿਗਿਆਨਕ ਏਜੰਸੀਆਂ ਦੇ ਸਲਾਹ ਮਸ਼ਵਰੇ ਤੋਂ ਬਾਅਦ ਜਾਨਵਰਾਂ ਦੀ ਸੰਭਾਲ ਕਰਨ ਵਾਲਿਆਂ ਲਈ ਸੁਰੱਖਿਅਤ ਪ੍ਰੋਟੋਕੋਲ ਅਤੇ ਰੋਕਥਾਮ , ਨਮੂਨੇ ਇਕੱਠੇ ਕਰਨ , ਸ਼ੱਕੀ ਕੇਸਾਂ ਵਿੱਚ ਪਤਾ ਲਗਾਉਣ ਲਈ ਦਿਸ਼ਾ ਨਿਰਦੇਸ਼ ਅਤੇ ਨਿਗਰਾਨੀ ਕੀਤੀ ਜਾ ਰਹੀ ਹੈ । ਅਜਿਹੀਆਂ ਐਡਵਾਇਜ਼ਰੀਜ਼ ਜਨਤਕ ਡੋਮੇਨ ਤੇ ਉਪਲਬੱਧ ਹਨ , http://cza.nic.in/news/en .
ਕੋਵਿਡ ਸਾਵਧਾਨੀਆਂ ਲਈ ਨਵੇਂ ਦਿਸ਼ਾ ਨਿਰਦੇਸ਼ਾਂ ਲਈ ਅੱਗੇ ਚੁੱਕੇ ਜਾਣ ਵਾਲੇ ਕਦਮਾਂ ਦੇ ਇੱਕ ਹਿੱਸੇ ਵਜੋਂ ਮਾਹਿਰਾਂ ਨਾਲ ਸਲਾਹ ਮਸ਼ਵਰੇ ਤੋਂ ਬਾਅਦ ਤਿਆਰ ਕੀਤੇ ਜਾ ਰਹੇ ਹਨ । ਜਿਵੇਂ ਲੋੜ ਹੋਵੇਗੀ ਵਧੇਰੇ ਜਾਣਕਾਰੀ ਜਾਰੀ ਕੀਤੀ ਜਾਵੇਗੀ ।
ਵਿਸ਼ਵ ਵਿੱਚ ਚਿੜੀਆਘਰ ਜਾਨਵਰਾਂ ਨਾਲ ਹੋਏ ਤਜ਼ਰਬੇ ਦੇ ਅਧਾਰ ਤੇ , ਜਿਹਨਾਂ ਨੂੰ ਪਿਛਲੇ ਸਾਲ ਸਾਰਸ—ਕੋਵ 2 ਦਾ ਤਜ਼ਰਬਾ ਪ੍ਰਾਪਤ ਹੋਇਆ ਸੀ, ਦੇ ਅਧਾਰ ਤੇ ਦੱਸਿਆ ਗਿਆ ਹੈ ਕਿ ਇਸ ਦਾ ਕੋਈ ਤੱਥੀ ਸਬੂਤ ਨਹੀਂ ਮਿਲਿਆ ਕਿ ਜਾਨਵਰ ਇਸ ਬਿਮਾਰੀ ਦੀ ਲਾਗ ਮਨੁੱਖਾਂ ਨੂੰ ਲਾ ਸਕਦੇ ਹਨ । ਮੀਡੀਆ ਨੂੰ ਇਸ ਲਈ ਬੇਨਤੀ ਕੀਤੀ ਜਾਂਦੀ ਹੈ ਕਿ ਇਸ ਬਾਰੇ ਰਿਪੋਰਟ ਕਰਦਿਆਂ ਉਹ ਬਹੁਤ ਜਿ਼ਆਦਾ ਸਾਵਧਾਨੀ ਵਰਤਣ ਅਤੇ ਇਸ ਲਈ ਜਿ਼ੰਮੇਵਾਰੀ ਕਵਰੇਜ ਮੁਹੱਈਆ ਕਰਨ ।
ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲਾ
ਕੈਬਨਿਟ ਨੇ ਕੋਚੀ ਮੈਟਰੋ ਰੇਲ ਪ੍ਰੋਜੈਕਟ ਫੇਜ਼-2 ਨੂੰ ਜੇਐੱਲਐੱਨ ਸਟੇਡੀਅਮ ਤੋਂ ਕੱਕਾਨਾਡ  ਰਾਹੀਂ ਇਨਫੋਪਾਰਕ ਤੱਕ ਦੀ ਪ੍ਰਵਾਨਗੀ ਦਿੱਤੀ
11.17 ਕਿਲੋਮੀਟਰ ਦੀ ਲੰਬਾਈ ਅਤੇ 11 ਸਟੇਸ਼ਨਾਂ ਦੀ ਲਾਗਤ ਵਾਲੇ ਇਸ ਪੜਾਅ 'ਤੇ 1,957.05 ਕਰੋੜ ਰੁਪਏ ਦੀ ਲਾਗਤ ਆਵੇਗੀ
ਮਾਨਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੈਬਨਿਟ ਨੇ 1,957.05 ਕਰੋੜ ਰੁਪਏ ਦੀ ਲਾਗਤ ਨਾਲ ਜੇਐੱਲਐੱਨ ਸਟੇਡੀਅਮ ਤੋਂ ਇਨਫੋਪਾਰਕ ਤੱਕ ਕੋਚੀ ਮੈਟਰੋ ਰੇਲ ਪ੍ਰੋਜੈਕਟ ਦੇ 11.17 ਕਿਲੋਮੀਟਰ ਦੀ ਲੰਬਾਈ ਅਤੇ 11 ਸਟੇਸ਼ਨਾਂ ਦੇ ਨਾਲ ਕੋਚੀ ਮੈਟਰੋ ਰੇਲ ਫੇਜ਼-2 ਨੂੰ ਲਾਗੂ ਕਰਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਸੀਪੋਰਟ ਏਅਰਪੋਰਟ ਰੋਡ ਦੀ ਸੜਕ ਚੌੜੀ ਕਰਨ ਸਮੇਤ ਫੇਜ਼-2 ਦੀ ਤਿਆਰੀ ਦਾ ਕੰਮ ਵਧੀਆ ਢੰਗ ਨਾਲ ਚੱਲ ਰਿਹਾ ਹੈ।
ਕੋਚੀ ਵਿੱਚ ਅਲੁਵਾ ਤੋਂ ਪੇਟਾ ਤੱਕ ਫੇਜ਼-1, 5181.79 ਕਰੋੜ ਰੁਪਏ ਦੀ ਅਨੁਮਾਨਿਤ ਲਾਗਤ ਨਾਲ 22 ਸਟੇਸ਼ਨਾਂ ਦੇ ਨਾਲ 25.6 ਕਿਲੋਮੀਟਰ ਦੀ ਲੰਬਾਈ ਨੂੰ ਕਵਰ ਕਰਦਾ ਹੈ।
ਪੇਟਾ ਤੋਂ ਐੱਸਐੱਨ ਜੰਕਸ਼ਨ ਦੇ ਵਿਚਕਾਰ 1.80 ਕਿਲੋਮੀਟਰ ਦੇ ਭਾਗ ਰਾਹੀਂ ਕੋਚੀ ਮੈਟਰੋ ਫੇਜ਼ 1ਏ ਪ੍ਰੋਜੈਕਟ 710.93 ਕਰੋੜ ਰੁਪਏ ਦੀ ਲਾਗਤ ਨਾਲ ਮਨਜ਼ੂਰ ਕੀਤਾ ਗਿਆ। ਇਸ ਪ੍ਰੋਜੈਕਟ ਨੂੰ ਰਾਜ ਸੈਕਟਰ ਪ੍ਰੋਜੈਕਟ ਵਜੋਂ ਲਾਗੂ ਕੀਤਾ ਜਾ ਰਿਹਾ ਹੈ। ਵਰਤਮਾਨ ਵਿੱਚ ਪ੍ਰੋਜੈਕਟ ਨਾਲ ਸਬੰਧਤ ਸਾਰੀਆਂ ਉਸਾਰੀ ਗਤੀਵਿਧੀਆਂ ਖਤਮ ਹੋ ਗਈਆਂ ਹਨ ਅਤੇ ਪ੍ਰੋਜੈਕਟ ਉਦਘਾਟਨ ਲਈ ਤਿਆਰ ਹੈ।
ਕੋਚੀ ਮੈਟਰੋ ਫੇਜ਼ 1 ਬੀ ਪ੍ਰੋਜੈਕਟ ਐੱਸਐੱਨ ਜੰਕਸ਼ਨ ਤੋਂ ਥ੍ਰੀਪੁਨੀਥੁਰਾ ਟਰਮੀਨਲ ਤੱਕ 1.20 ਕਿਲੋਮੀਟਰ ਦੇ ਰਾਜ ਸੈਕਟਰ ਪ੍ਰੋਜੈਕਟ ਦੇ ਰੂਪ ਵਿੱਚ ਨਿਰਮਾਣ ਅਧੀਨ ਹੈ।
ਫੰਡਿੰਗ ਪੈਟਰਨ:
|
|
ਲੜੀ ਸੰ.
|
|
ਸਰੋਤ
|
|
ਰਕਮ 
|
|
% ਯੋਗਦਾਨ
|
|
1.
|
|
ਜੀਓਆਈ ਇਕੁਇਟੀ
|
|
274.90
|
|
16.23%
|
|
2.
|
|
ਜੀਓਕੇ ਇਕੁਇਟੀ
|
|
274.90
|
|
16.23%
|
|
3.
|
|
ਕੇਂਦਰੀ ਟੈਕਸਾਂ ਦੇ 50% ਲਈ ਜੀਓਆਈ ਅਧੀਨ ਕਰਜ਼ਾ
|
|
63.85
|
|
3.77%
|
|
4.
|
|
ਕੇਂਦਰੀ ਟੈਕਸਾਂ ਦੇ 50% ਲਈ ਜੀਓਕੇ ਅਧੀਨ ਕਰਜ਼ਾ
|
|
63.85
|
|
3.77%
|
|
5.
|
|
ਦੁਵੱਲੀਆਂ/ਬਹੁ-ਪੱਖੀ ਏਜੰਸੀਆਂ ਤੋਂ ਲੋਨ
|
|
1016.24
|
|
60.00%
|
|
6.
|
|
ਭੂਮੀ, ਆਰ ਅਤੇ ਆਰ ਅਤੇ ਪੀਪੀਪੀ ਕੰਪੋਨੈਂਟਸ ਨੂੰ ਛੱਡ ਕੇ ਕੁੱਲ ਲਾਗਤ
|
|
1693.74
|
|
100.00%
|
|
7.
|
|
ਆਰ ਅਤੇ ਆਰ ਲਾਗਤ ਸਮੇਤ ਜ਼ਮੀਨ ਲਈ ਜੀਓਕੇ ਅਧੀਨ ਕਰਜ਼ਾ
|
|
82.68
|
|
|
|
8.
|
|
ਜੀਓਕੇ ਦੁਆਰਾ ਸਹਿਣ ਕੀਤੇ ਜਾਣ ਵਾਲੇ ਰਾਜ ਟੈਕਸ
|
|
94.19
|
|
|
|
9.
|
|
ਕਰਜ਼ੇ ਲਈ ਉਸਾਰੀ ਦੌਰਾਨ ਵਿਆਜ  ਅਤੇ ਫਰੰਟ ਐਂਡ ਚਾਰਜ ਜੀਓਕੇ ਦੁਆਰਾ ਸਹਿਣ ਕੀਤੇ ਜਾਣਗੇ
|
|
39.56
|
|
|
|
10.
|
|
ਪੀਪੀਪੀ ਕੰਪੋਨੈਂਟਸ 
|
|
46.88
|
|
|
|
11.
|
|
ਮੁਕੰਮਲ ਕਰਨ ਦੀ ਕੁੱਲ ਲਾਗਤ
|
|
1957.05
|
|
ਪਿਛੋਕੜ:
ਕੋਚੀ ਕੇਰਲ ਰਾਜ ਵਿੱਚ ਸਭ ਤੋਂ ਸੰਘਣੀ ਆਬਾਦੀ ਵਾਲਾ ਸ਼ਹਿਰ ਹੈ ਅਤੇ ਇੱਕ ਵਿਸਤ੍ਰਿਤ ਮਹਾਨਗਰ ਖੇਤਰ ਦਾ ਹਿੱਸਾ ਹੈ, ਜੋ ਕੇਰਲ ਵਿੱਚ ਸਭ ਤੋਂ ਵੱਡਾ ਸ਼ਹਿਰੀ ਸਮੂਹ ਹੈ। ਕੋਚੀ ਮੈਟਰੋਪੋਲੀਟਨ ਖੇਤਰ ਵਿੱਚ ਸਾਲ 2013 ਵਿੱਚ ਲਗਭਗ 20.8 ਲੱਖ, 2021 ਵਿੱਚ 25.8 ਲੱਖ ਅਤੇ ਸਾਲ 2031 ਤੱਕ 33.12 ਲੱਖ ਦੀ ਆਬਾਦੀ ਹੋਣ ਦਾ ਅਨੁਮਾਨ ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਲੀਥੀਅਮ ਮੈਟਲ ਆਕਸਾਈਡ ਇਲੈਕਟ੍ਰੋਡ 'ਤੇ ਕਾਰਬਨ ਕੋਟਿੰਗ ਦੀ ਇੱਕ ਨਵੀਂ ਤਕਨੀਕ ਜ਼ਰੀਏ ਬੈਟਰੀ ਦੀ ਉਮਰ ਦੁੱਗਣੀ ਹੋ ਸਕਦੀ ਹੈ
ਖੋਜਕਰਤਾਵਾਂ ਨੇ ਲੀਥੀਅਮ-ਆਇਨ ਬੈਟਰੀਆਂ ਲਈ ਲੀਥੀਅਮ ਮੈਟਲ ਆਕਸਾਈਡ ਇਲੈਕਟ੍ਰੋਡਾਂ 'ਤੇ ਕਾਰਬਨ ਦੀ ਪਰਤ ਚੜ੍ਹਾਉਣ ਦਾ ਇੱਕ ਘੱਟ-ਖਰਚੀਲਾ ਢੰਗ ਵਿਕਸਤ ਕੀਤਾ ਹੈ। ਇਨ੍ਹਾਂ ਇਲੈਕਟ੍ਰੋਡ ਪਦਾਰਥਾਂ ਦੀ ਵਰਤੋਂ ਨਾਲ ਸੁਰੱਖਿਅਤ ਕਾਰਬਨ ਪਰਤ ਦੇ ਕਾਰਨ ਲੀਥੀਅਮ-ਆਇਨ ਸੈੱਲਾਂ ਦੀ ਜ਼ਿੰਦਗੀ ਦੁਗਣੀ ਹੋਣ ਦੀ ਉਮੀਦ ਹੈ।
ਲੀਥੀਅਮ-ਆਇਨ ਬੈਟਰੀਆਂ ਨੂੰ ਆਮ ਤੌਰ ‘ਤੇ ਇਲੈਕਟ੍ਰਿਕ ਵਾਹਨਾਂ ਵਿੱਚ ਪਾਵਰ ਸਰੋਤ ਦੇ ਰੂਪ ਵਿੱਚ ਵਰਤਿਆ ਜਾਂਦਾ ਹੈ। ਹਾਲਾਂਕਿ, ਗੈਸੋਲੀਨ-ਅਧਾਰਤ ਵਾਹਨਾਂ ਦੇ ਵਿਰੁੱਧ ਰੋਜ਼ਾਨਾ ਦੀ ਵਰਤੋਂ ਲਈ ਇਸ ਦੇ ਜੀਵਨ-ਕਾਲ ਅਤੇ ਲਾਗਤ ਦੇ ਨਾਲ-ਨਾਲ ਮਾਈਲੇਜ ਪ੍ਰਤੀ ਚਾਰਜ ਵਿੱਚ ਭਾਰੀ ਸੁਧਾਰ ਦੀ ਜ਼ਰੂਰਤ ਹੈ। ਲੀਥੀਅਮ-ਆਇਨ ਬੈਟਰੀਆਂ ਦੇ ਕਿਰਿਆਸ਼ੀਲ ਭਾਗ ਕੈਥੋਡ, ਐਨੋਡ ਅਤੇ ਇਲੈਕਟ੍ਰੋਲਾਈਟ ਹਨ। ਜਦੋਂ ਕਿ ਵਪਾਰਕ ਗ੍ਰੇਫਾਈਟ ਨੂੰ ਐਨੋਡ ਵਜੋਂ ਵਰਤਿਆ ਜਾਂਦਾ ਹੈ, ਲੀਥੀਅਮ ਮੈਟਲ ਆਕਸਾਈਡ ਜਾਂ ਲੀਥੀਅਮ ਮੈਟਲ ਫਾਸਫੇਟਸ ਲੀਥੀਅਮ ਆਇਨ ਬੈਟਰੀ ਵਿੱਚ ਕੈਥੋਡ ਵਜੋਂ ਵਰਤੇ ਜਾਂਦੇ ਹਨ। ਇਲੈਕਟ੍ਰੋਲਾਈਟ ਓਰਗੈਨਿਕ ਸੋਲਵੈਂਟ ਵਿੱਚ ਘੁਲਿਆ ਹੋਇਆ ਇੱਕ ਲਿਥੀਅਮ ਸਾਲਟ ਹੈ। ਲੀਥੀਅਮ-ਆਇਨ ਬੈਟਰੀ ਦੀ ਸਮਰੱਥਾ ਇਲੈਕਟ੍ਰਿਕ ਵਾਹਨ ਦੇ ਮਾਈਲੇਜ ਨੂੰ ਨਿਰਧਾਰਤ ਕਰਦੀ ਹੈ। ਸਮਰੱਥਾ 80% ਤੱਕ ਘੱਟ ਜਾਣ ਤੋਂ ਪਹਿਲਾਂ, ਚਾਰਜਿੰਗ ਸਾਈਕਲ ਦੀ ਸੰਖਿਆ ਬੈਟਰੀ ਦਾ ਜੀਵਨ ਨਿਰਧਾਰਤ ਕਰਦੀ ਹੈ।
ਜ਼ਿਆਦਾਤਰ ਰਸਾਇਣਾਂ ਵਿੱਚ ਅਤੇ ਓਪਰੇਟਿੰਗ ਵਿੰਡੋ ਦੇ ਅਧੀਨ ਸਥਿਰ ਹੁੰਦੇ ਹੋਏ ਕਾਰਬਨ, ਕਿਰਿਆਸ਼ੀਲ ਸਮੱਗਰੀ ਦੀ ਚੱਕਰੀ ਸਥਿਰਤਾ ਨੂੰ ਬਿਹਤਰ ਬਣਾਉਣ ਲਈ ਕੋਟਿੰਗ ਸਮੱਗਰੀ ਵਜੋਂ ਸਭ ਤੋਂ ਵਧੀਆ ਵਿਕਲਪ ਹੈ। ਕਿਰਿਆਸ਼ੀਲ ਪਦਾਰਥਾਂ 'ਤੇ ਕਾਰਬਨ ਕੋਟਿੰਗ ਨਾਲ ਲੀਥੀਅਮ-ਆਇਨ ਸੈੱਲਾਂ ਦੀ ਉਮਰ ਦੁੱਗਣੀ ਹੋ ਸਕਦੀ ਹੈ। ਹਾਲਾਂਕਿ, ਲਿਥੀਅਮ ਮੈਟਲ ਆਕਸਾਈਡ ‘ਤੇ ਕਾਰਬਨ ਦੀ ਕੋਟਿੰਗ ਬਹੁਤ ਚੁਣੌਤੀਪੂਰਨ ਹੈ, ਕਿਉਂਕਿ ਇਕੋ ਵਾਰ ਵਿੱਚ ਲੀਥੀਅਮ ਮੈਟਲ ਆਕਸਾਈਡ ਸਮੱਗਰੀ ਦੇ ਸੰਸਲੇਸ਼ਣ ਦੌਰਾਨ ਕਾਰਬਨ ਦੀ ਕੋਟਿੰਗ ਕਰਨਾ ਬਹੁਤ ਮੁਸ਼ਕਲ ਹੁੰਦਾ ਹੈ।
ਇਸ ਮੁੱਦੇ ਨੂੰ ਹੱਲ ਕਰਨ ਲਈ, ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ, ਭਾਰਤ ਸਰਕਾਰ ਦੀ ਇੱਕ ਖੁਦਮੁਖਤਿਆਰੀ ਸੰਸਥਾ, ਇੰਟਰਨੈਸ਼ਨਲ ਅਡਵਾਂਸਡ ਰਿਸਰਚ ਸੈਂਟਰ ਫਾਰ ਪਾਊਡਰ ਮੈਟਾਲਰਜੀ ਐਂਡ ਨਿਊ ਮਟੀਰੀਅਲਜ਼  ਵਿਖੇ ਖੋਜਕਰਤਾਵਾਂ ਨੇ ਇਕੋ ਵਾਰ ਵਿੱਚ ਲਿਥੀਅਮ ਟਰਾਂਜ਼ੀਸ਼ਨ ਮੈਟਲ ਆਕਸਾਈਡਾਂ ‘ਤੇ ਕਾਰਬਨ ਦੀ ਪਰਤ ਚੜ੍ਹਾਉਣ ਦੀ ਇੱਕ ਤਕਨੀਕ ਵਿਕਸਤ ਕੀਤੀ ਹੈ, ਜਦੋਂ ਕਿ ਆਕਸਾਈਡ ਦਾ ਆਪਣੇ ਆਪ ਹੀ ਸੰਸਲੇਸ਼ਣ ਹੁੰਦਾ ਹੈ। ਆਮ ਤੌਰ 'ਤੇ, ਆਕਸਾਈਡ ਸਮੱਗਰੀ ਨੂੰ ਕਾਰਬਨ ਨਾਲ ਕੋਟ ਕਰਨ ਲਈ ਇੱਕ ਦੂਜਾ ਤਰੀਕਾ ਵਰਤਿਆ ਜਾਂਦਾ ਹੈ, ਜੋ ਇਕਸਾਰ ਨਹੀਂ ਹੁੰਦਾ ਅਤੇ ਬਹੁਤ ਮਹਿੰਗਾ ਹੁੰਦਾ ਹੈ। ਏਆਰਸੀਆਈ ਵਿਧੀ ਵਿੱਚ, ਠੋਸ-ਅਵੱਸਥਾ ਦੇ ਸੰਸਲੇਸ਼ਣ ਦੇ ਦੌਰਾਨ, ਜਦੋਂ ਹਵਾ ਵਿੱਚ ਗਰਮੀ ਪੈਦਾ ਹੁੰਦੀ ਹੈ ਤਾਂ ਆਕਸੀਜਨ ਨਾਲ ਪ੍ਰਤੀਕ੍ਰਿਆ ਨੂੰ ਘਟਾਉਣ ਲਈ ਟਰਾਂਜ਼ੀਸ਼ਨ ਮੈਟਲ ਹਾਈਡ੍ਰੋਕਸਾਈਡ ਦੇ ਵਿਚਕਾਰ ਇੱਕ ਕਾਰਬਨ ਪ੍ਰੀਕਰਸਰ ਫਸਾ ਦਿੱਤਾ ਜਾਂਦਾ ਹੈ। ਲਿਥਿਅਮ ਟਰਾਂਜ਼ੀਸ਼ਨ ਮੈਟਲ ਆਕਸਾਈਡਾਂ -
LiNi0.33Mn0.33Co0.33O2 
 'ਤੇ ਇਸ ਤਕਨੀਕ ਦੁਆਰਾ ਯੂਨੀਫਾਰਮ ਕਾਰਬਨ ਕੋਟਿੰਗ ਨੂੰ ਪ੍ਰਾਪਤ ਕੀਤਾ ਗਿਆ ਸੀ।
ਕਾਰਬਨ-ਕੋਟਿਡ ਐੱਨਐੱਮਸੀ 111 ਦੀ ਵਰਤੋਂ ਕਰਦਿਆਂ ਨਿਰਮਿਤ ਲੀਥੀਅਮ-ਆਇਨ ਸੈੱਲਾਂ ਦਾ ਇਲੈਕਟ੍ਰੋਕੈਮੀਕਲ ਪ੍ਰਦਰਸ਼ਨ ਕਾਰੋਬਾਰੀ ਲੀਥੀਅਮ-ਲੇਅਰਡ ਆਕਸਾਈਡ ਕੈਥੋਡਜ਼ ਦੇ ਤਕਰੀਬਨ ਬਰਾਬਰ ਹੈ। ਚਾਰਜਿੰਗ/ਡਿਸਚਾਰਜਿੰਗ ਦੇ 1000 ਸਾਈਕਲ ਦੇ ਬਾਅਦ 80% ਤੋਂ ਵੱਧ ਦੀ ਸਮਰੱਥਾ ਬਰਕਰਾਰ ਰੱਖਣ ਵਾਲੇ ਕਾਰਬਨ ਕੋਟੇਡ ਉਤਪਾਦ ਦੀ ਉੱਤਮ ਸਾਈਕਲ ਸਥਿਰਤਾ ਵਪਾਰਕ ਨਮੂਨਿਆਂ ਨਾਲ ਮੇਲ ਖਾਂਦੀ ਇੱਕ ਸਰਬੋਤਮ ਕਾਰਬਨ ਮੋਟਾਈ ਨਾਲ ਪ੍ਰਦਰਸ਼ਿਤ ਹੋਈ। ਏਆਰਸੀਆਈ ਦੇ ਖੋਜਕਰਤਾਵਾਂ ਦਾ ਅਨੁਮਾਨ ਹੈ ਕਿ ਪ੍ਰਕਿਰਿਆ ਨੂੰ ਵਪਾਰਕ ਤੌਰ 'ਤੇ ਵਿਵਹਾਰਕ ਬਣਾਉਣਾ ਜਾਰੀ ਰੱਖਦੇ ਹੋਏ ਜਦੋਂ ਇੱਕ ਵਾਰ, ਲੈਬ-ਸਕੇਲ ਬੈਚ ਪ੍ਰਕਿਰਿਆ ਨੂੰ ਨਿਰੰਤਰ ਪ੍ਰਕਿਰਿਆ ਦੁਆਰਾ ਬਦਲਿਆ ਜਾਏਗਾ ਤਾਂ ਇਲੈਕਟ੍ਰੋਕੈਮੀਕਲ ਪ੍ਰਦਰਸ਼ਨ ਵਿੱਚ ਹੋਰ ਸੁਧਾਰ ਹੋਵੇਗਾ।
ਚਿੱਤਰ 1 : ਇਕਸਾਰ ਕਾਰਬਨ ਪਰਤ ਨੂੰ ਦਰਸਾਉਂਦੇ ਕਣਾਂ ਵਿਚੋਂ ਇੱਕ ਦੀ ਟਰਾਂਸਮਿਸ਼ਨ ਇਲੈਕਟ੍ਰੋਨ ਮਾਈਕਰੋਸਕੋਪੀ ਦਾ ਉੱਚ ਰੈਜ਼ੋਲੂਸ਼ਨ
: ਏਆਰਸੀਆਈ ਦੁਆਰਾ ਵਪਾਰਕ ਸਮੱਗਰੀ ਦੇ ਬਰਾਬਰ ਵਿਕਸਤ ਕੀਤੇ ਗਏ ਸੀ- ਐੱਨਐੱਮਸੀ 111 ਦੀਆਂ ਇਲੈਕਟ੍ਰੋਕੈਮੀਕਲ ਵਿਸ਼ੇਸ਼ਤਾਵਾਂ।
ਵਧੇਰੇ ਵਿਸਤਾਰ ਲਈ, ਕਿਰਪਾ ਕਰਕੇ ਪਬਲੀਕੇਸ਼ਨ ਲਿੰਕ ‘ਤੇ ਦੇਖੋ: https://doi.org/10.1016j.electacta.2017.08.096
, ਡਾ. ਐੱਮਬੀ ਸਹਾਨਾ
ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਇੰਡੋਨੇਸ਼ੀਆ ਦੇ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਬੈਂਕਾਕ ਵਿੱਚ ਆਸੀਆਨ/ਈਏਐੱਸ ਸਬੰਧਤ ਬੈਠਕਾਂ ਦੌਰਾਨ 3 ਨਵੰਬਰ 2019 ਨੂੰ ਇੰਡੋਨੇਸ਼ੀਆ ਦੇ ਰਾਸ਼ਟਰਪਤੀ ਮਹਾਮਹਿਮ ਜੋਕੋ ਵਿਡੋਡੋ  ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਮੋਦੀ ਨੇ ਇੰਡੋਨੇਸ਼ੀਆ ਦੇ ਰਾਸ਼ਟਰਪਤੀ ਵਜੋਂ ਦੂਜੇ ਕਾਰਜਕਾਲ ਦੀ ਸ਼ੁਰੂਆਤ ’ਤੇ ਰਾਸ਼ਟਰਪਤੀ ਵਿਡੋਡੋ ਨੂੰ ਵਧਾਈ ਦਿੱਤੀ ਅਤੇ ਦੱਸਿਆ ਕਿ ਵਿਸ਼ਵ ਦੇ ਦੋ ਸਭ ਤੋਂ ਵੱਡੇ ਲੋਕਤੰਤਰਿਕ ਅਤੇ ਬਹੁਸੰਖਿਅਕ ਸਮਾਜਾਂ ਵਜੋਂ, ਭਾਰਤ, ਇੰਡੋਨੇਸ਼ੀਆ ਦੇ ਨਾਲ ਪ੍ਰਤੀਰੱਖਿਆ, ਸੁਰੱਖਿਆ , ਸੰਪਰਕ, ਵਪਾਰ ਅਤੇ ਨਿਵੇਸ਼ ਅਤੇ ਲੋਕਾਂ ਦਾ ਲੋਕਾਂ ਦੇ ਨਾਲ ਆਦਾਨ-ਪ੍ਰਦਾਨ ਦੇ ਖੇਤਰਾਂ ਵਿੱਚ ਸਬੰਧਾਂ ਨੂੰ ਮਜ਼ਬੂਤ ਕਰਨ ਲਈ ਪ੍ਰਤੀਬੱਧ ਹੈ।
ਇਹ ਦੇਖਦੇ ਹੋਏ ਕਿ ਭਾਰਤ ਅਤੇ ਇੰਡੋਨੇਸ਼ੀਆ ਕਰੀਬੀ ਸਮੁੰਦਰੀ ਗੁਆਂਢੀ ਹਨ, ਦੋਹਾਂ ਨੇਤਾਵਾਂ ਨੇ ਭਾਰਤ-ਪ੍ਰਸ਼ਾਂਤ ਖੇਤਰ ਵਿੱਚ ਸਮੁੰਦਰੀ ਸਹਿਯੋਗ ’ਤੇ ਆਪਣਾ ਸਾਂਝਾ ਵਿਜ਼ਨ ਹਾਸਲ ਕਰਨ ਹੇਤੂ ਸ਼ਾਂਤੀ, ਸੁਰੱਖਿਆ ਅਤੇ ਸਮ੍ਰਿੱਧੀ ਲਈ ਇਕੱਠੇ ਮਿਲ ਕੇ ਕੰਮ ਕਰਨ ਦੀ ਪ੍ਰਤੀਬੱਧਤਾ ਦੋਹਰਾਈ । ਦੋਹਾਂ ਨੇਤਾਵਾਂ ਨੇ ਅੱਤਵਾਦ ਅਤੇ ਆਤੰਕਵਾਦ ਦੇ ਖਤਰੇ ’ਤੇ ਚਰਚਾ ਕੀਤੀ ਅਤੇ ਇਸ ਖਤਰੇ ਨਾਲ ਨਿਪਟਣ ਲਈ ਦੁਵੱਲੇ ਅਤੇ ਗਲੋਬਲ ਪੱਧਰ ’ਤੇ ਘਨਿਸ਼ਠਤਾ ਨਾਲ ਕੰਮ ਕਰਨ ’ਤੇ ਸਹਿਮਤੀ ਪ੍ਰਗਟ ਕੀਤੀ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਦੁਵੱਲੇ ਵਪਾਰ ਨੂੰ ਵਧਾਉਣ ’ਤੇ ਦੂਰਦਰਸ਼ੀ ਚਰਚਾ ਕੀਤੀ ਅਤੇ ਫਰਮਾਸਿਊਟੀਕਾ, ਆਟੋਮੋਟਿਵ ਅਤੇ ਖੇਤੀਬਾੜੀ ਉਤਪਾਦਾਂ ਸਹਿਤ ਭਾਰਤੀ ਵਸਤਾਂ ਲਈ ਅਧਿਕ ਬਜ਼ਾਰ ਪਹੁੰਚ ਦੀ ਲੋੜ ਨੂੰ ਰੇਖਾਂਕਿਤ ਕੀਤਾ । ਇਹ ਦੇਖਦੇ ਹੋਏ ਕਿ ਭਾਰਤੀ ਕੰਪਨੀਆਂ ਨੇ ਇੰਡੋਨੇਸ਼ੀਆ ਵਿੱਚ ਕਾਫ਼ੀ ਨਿਵੇਸ਼ ਕੀਤਾ ਹੈ, ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਇੰਡੋਨੇਸ਼ੀਆ ਦੀਆਂ ਕੰਪਨੀਆਂ ਨੂੰ ਨਿਵੇਸ਼ ਲਈ ਭਾਰਤ ਪ੍ਰਸਤੁਤ ਪੇਸ਼ ਅਵਸਰਾਂ ਦੀ ਵਰਤੋਂ ਕਰਨ ਲਈ ਸੱਦਾ ਦਿੱਤਾ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਰਾਸ਼ਟਰਪਤੀ ਵਿਡੋਡੋ ਨੂੰ ਅਗਲੇ ਸਾਲ ਪਰਸਪਰ ਸੁਵਿਧਾਜਨਕ ਸਮੇਂ ’ਤੇ ਭਾਰਤ ਆਉਣ ਦਾ ਸੱਦਾ ਦਿੱਤਾ ।
ਭਾਰਤ, ਇੰਡੋਨੇਸ਼ੀਆ ਜਿਸ ਦੇ ਨਾਲ ਕਿ ਅਸੀਂ ਇੱਕ ਵਿਆਪਕ ਰਣਨੀਤਕ ਸਾਂਝੇਦਾਰੀ ਸਾਂਝੀ ਕਰਦੇ ਹਾਂ, ਦੇ ਨਾਲ ਆਪਣੇ ਦੁਵੱਲੇ ਸਬੰਧਾਂ ਨੂੰ ਉੱਚ ਪ੍ਰਾਥਮਿਕਤਾ ਦਿੰਦਾ ਹੈ। ਇਸ ਸਾਲ, ਭਾਰਤ ਅਤੇ ਇੰਡੋਨੇਸ਼ੀਆ ਕੂਟਨੀਤਕ ਸਬੰਧਾਂ ਦੀ ਸਥਾਪਨਾ ਦੀ 70ਵੀਂ ਵਰ੍ਹੇਗੰਢ ਵੀ ਮਨਾ ਰਹੇ ਹਨ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਸੜਕ ਦੁਰਘਟਨਾਵਾਂ ਵਿੱਚ 50% ਤੱਕ ਘਟਾਉਣ ਦੇ ਯਤਨ ਕਰਨ ਲਈ ਸਾਰਿਆਂ ਨੂੰ ਯਤਨ ਕਰਨ ਦੀ ਅਪੀਲ ਕੀਤੀ
11 ਤੋਂ 17 ਜਨਵਰੀ ਤੱਕ ਸੜਕ ਸੁਰੱਖਿਆ ਹਫ਼ਤਾ ਮਨਾਇਆ ਗਿਆ, ਜਿਸ ਵਿੱਚ ਸੜਕ ਸੁਰੱਖਿਆ ਦੇ ਸਾਰੇ 4 ਈ. ਜਿਵੇਂ ਕਿ ਇੰਜਨੀਅਰਿੰਗ, ਇਨਫੋਰਸਮੈਂਟ, ਸਿੱਖਿਆ ਅਤੇ ਐਮਰਜੈਂਸੀ ਕੇਅਰ ਦੀਆਂ ਵੱਖ-ਵੱਖ ਪਹਿਲਕਦਮੀਆਂ 'ਤੇ ਜ਼ੋਰ ਦਿੱਤਾ ਗਿਆ।
ਕੇਂਦਰੀ ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਹੈ ਕਿ 2025 ਦੇ ਅੰਤ ਤੋਂ ਪਹਿਲਾਂ ਸੜਕ ਹਾਦਸਿਆਂ ਨੂੰ 50 ਪ੍ਰਤੀਸ਼ਤ ਤੱਕ ਘਟਾਉਣ ਲਈ ਸਾਰਿਆਂ ਦੇ ਯਤਨ ਜ਼ਰੂਰੀ ਹਨ। ਸੜਕ ਸੁਰੱਖਿਆ ਸਪਤਾਹ ਦੌਰਾਨ 4 ਘੰਟੇ ਦੀ ਟੈਲੀਥੌਨ ਅਤੇ ਆਉਟਰੀਚ ਮੁਹਿੰਮ "ਸੜਕ ਸੁਰੱਖਿਆ ਅਭਿਯਾਨ" ਵਿੱਚ ਹਿੱਸਾ ਲੈਂਦਿਆਂ ਉਨ੍ਹਾਂ ਕਿਹਾ ਕਿ ਟਰੱਕ ਡਰਾਈਵਰਾਂ ਦੇ ਕੰਮ ਦੇ ਘੰਟੇ ਨਿਸ਼ਚਿਤ ਕਰਨ ਲਈ ਦੇਸ਼ ਵਿੱਚ ਜਲਦੀ ਹੀ ਇੱਕ ਕਾਨੂੰਨ ਲਿਆਂਦਾ ਜਾਵੇਗਾ।
ਈਵੈਂਟ ਦੌਰਾਨ ਅਭਿਨੇਤਾ ਸ਼੍ਰੀ ਅਮਿਤਾਭ ਬੱਚਨ, ਈਸ਼ਾ ਫਾਊਂਡੇਸ਼ਨ ਦੇ ਸੰਸਥਾਪਕ ਸਦਗੁਰੂ ਅਤੇ ਕਈ ਹੋਰ ਸਟੇਕਹੋਲਡਰਾਂ ਨੇ ਸੜਕ ਸੁਰੱਖਿਆ ਨਾਲ ਸਬੰਧਤ ਮੁੱਖ ਮੁੱਦਿਆਂ 'ਤੇ ਚਰਚਾ ਕੀਤੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ ਸੜਕ ਹਾਦਸਿਆਂ ਵਿੱਚ ਮਾਰੇ ਗਏ ਅਤੇ ਜ਼ਖਮੀ ਹੋਏ ਲੋਕਾਂ ਦੀ ਸੰਖਿਆ ਨੂੰ ਘਟਾਉਣ ਲਈ ਵਚਨਬੱਧ ਹੈ ਅਤੇ ਸੜਕ ਸੁਰੱਖਿਆ ਦੇ ਸਾਰੇ 4ਈ ਜਿਵੇਂ ਕਿ ਇੰਜੀਨੀਅਰਿੰਗ, ਇਨਫੋਰਸਮੈਂਟ , ਸਿੱਖਿਆ  ਅਤੇ ਐਮਰਜੈਂਸੀ ਕੇਅਰ  ਨੂੰ ਲੈ ਲਿਆ ਹੈ। ਸਬੰਧੀ ਪਹਿਲਕਦਮੀਆਂ ਕੀਤੀਆਂ ਗਈਆਂ ਹਨ ਇਸ ਸਾਲ, ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲੇ ਨੇ ਸੜਕਾਂ ਨੂੰ ਸਾਰਿਆਂ ਲਈ ਸੁਰੱਖਿਅਤ ਬਣਾਉਣ ਦੇ ਉਦੇਸ਼ ਨੂੰ ਉਤਸ਼ਾਹਿਤ ਕਰਨ ਲਈ "ਸਵੱਛਤਾ ਪਖਵਾੜਾ" ਦੇ ਤਹਿਤ 11 ਤੋਂ 17 ਜਨਵਰੀ, 2023 ਤੱਕ ਸੜਕ ਸੁਰੱਖਿਆ ਹਫ਼ਤਾ ਮਨਾਇਆ।
ਹਫ਼ਤੇ ਦੇ ਦੌਰਾਨ ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲੇ ਨੇ ਦਿੱਲੀ ਵਿੱਚ ਵੱਖ-ਵੱਖ ਸਥਾਨਾਂ 'ਤੇ ਸਟਰੀਟ ਸ਼ੋਅ, ਜਾਗਰੂਕਤਾ ਮੁਹਿੰਮਾਂ, ਸਕੂਲ ਅਤੇ ਕਾਲਜ ਦੇ ਵਿਦਿਆਰਥੀਆਂ ਲਈ ਪ੍ਰਤੀਯੋਗਤਾਵਾਂ, ਕੰਪਨੀਆਂ ਦੇ ਸਹਿਯੋਗ ਨਾਲ ਸੜਕ ਸੁਰੱਖਿਆ ਪ੍ਰਦਰਸ਼ਨੀਆਂ, ਵੌਕਥੌਨ, ਟਾਕ ਸ਼ੋਅ ਅਤੇ ਸੀਨੀਅਰ ਸਰਕਾਰੀ ਅਧਿਕਾਰੀਆਂ ਅਤੇ ਉਦਯੋਗਿਕ ਸ਼ਖਸੀਅਤਾਂ ਨਾਲ ਪੈਨਲ ਚਰਚਾਵਾਂ ਸਮੇਤ ਗਤੀਵਿਧੀਆਂ ਦਾ ਆਯੋਜਨ ਕੀਤਾ।
ਇਸ ਤੋਂ ਇਲਾਵਾ, ਸੜਕ ਦੀਆਂ ਜ਼ਿੰਮੇਵਾਰ ਏਜੰਸੀਆਂ ਜਿਵੇਂ ਕਿ ਐੱਨਐੱਚਏਆਈ, ਐੱਨਐੱਚਾਈਡੀਸੀਐੱਲ ਆਦਿ ਨੇ ਟ੍ਰੈਫਿਕ ਨਿਯਮਾਂ ਅਤੇ ਨਿਯਮਾਂ ਦੀ ਪਾਲਣਾ, ਪੈਦਲ ਯਾਤਰੀਆਂ ਦੀ ਸੁਰੱਖਿਆ, ਟੋਲ ਪਲਾਜ਼ਿਆਂ 'ਤੇ ਡਰਾਈਵਰਾਂ ਲਈ ਅੱਖਾਂ ਦੀ ਜਾਂਚ ਕੈਂਪ ਅਤੇ ਸੜਕ ਇੰਜੀਨੀਅਰਿੰਗ ਨਾਲ ਸਬੰਧਤ ਹੋਰ ਪਹਿਲਕਦਮੀਆਂ ਨਾਲ ਸਬੰਧਤ ਵਿਸ਼ੇਸ਼ ਮੁਹਿੰਮਾਂ ਚਲਾਈਆਂ। ਦੇਸ਼ ਭਰ ਦੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਟਰਾਂਸਪੋਰਟ ਅਤੇ ਪੁਲਿਸ ਵਿਭਾਗਾਂ, ਗੈਰ-ਸਰਕਾਰੀ ਸੰਗਠਨਾਂ, ਨਿੱਜੀ ਕੰਪਨੀਆਂ ਅਤੇ ਆਮ ਲੋਕਾਂ ਨੇ ਵੀ ਜਾਗਰੂਕਤਾ ਮੁਹਿੰਮਾਂ ਚਲਾ ਕੇ, ਪਹਿਲੇ ਰਿਸਪੋਂਡਰਾਂ ਨੂੰ ਸਿਖਲਾਈ ਦੇਣਾ, ਜ਼ਮੀਨੀ ਪੱਧਰ ਤੱਕ ਨਿਯਮਾਂ ਅਤੇ ਨਿਯਮਾਂ ਨੂੰ ਸਖਤੀ ਨਾਲ ਲਾਗੂ ਕਰਨ ਨੂੰ ਸੁਨਿਸ਼ਚਿਤ ਕਰਕੇ ਸੜਕ ਸੁਰੱਖਿਆ ਨਾਲ ਸਬੰਧਤ ਵਰਕਸ਼ਾਪਾਂ ਅਤੇ ਵਕਾਲਤ ਪ੍ਰੋਗਰਾਮਾਂ ਸੰਚਾਲਿਤ ਕਰਕੇ ਇਸ ਪ੍ਰੋਗਰਾਮ ਵਿੱਚ ਸਰਗਰਮੀ ਨਾਲ ਹਿੱਸਾ ਲਿਆ।
ਸੜਕ ਸੁਰੱਖਿਆ ਹਫ਼ਤੇ ਨੂੰ ਟੈਲੀਵਿਜ਼ਨ, ਪ੍ਰਿੰਟ ਮੀਡੀਆ ਅਤੇ ਸੋਸ਼ਲ ਮੀਡੀਆ 'ਤੇ ਵਿਆਪਕ ਕਵਰੇਜ ਮਿਲੀ ਅਤੇ ਇਹ ਮੁਹਿੰਮ ਲੱਖਾਂ ਲੋਕਾਂ ਤੱਕ ਪਹੁੰਚੀ।
ਗ੍ਰਹਿ ਮੰਤਰਾਲਾ
ਕੈਬਨਿਟ ਸਕੱਤਰ ਸ਼੍ਰੀ ਰਾਜੀਵ ਗਾਬਾ ਨੇ ਚੱਕਰਵਾਤੀ ਤੂਫ਼ਾਨ “ਯਾਸ” ਦੀਆਂ ਤਿਆਰੀਆਂ ਦੀ ਸਮੀਖਿਆ ਲਈ ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ  ਦੀ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ
ਕੈਬਟਿਨ ਸਕੱਤਰ ਸ਼੍ਰੀ ਰਾਜੀਵ ਗਾਬਾ ਦੀ ਪ੍ਰਧਾਨਗੀ ਹੇਠ ਰਾਸ਼ਟਰੀ ਸੰਕਟ ਪ੍ਰਬੰਧਨ ਕਮੇਟੀ  ਨੇ ਅੱਜ ਬੰਗਾਲ ਦੀ ਖਾੜੀ ਵਿੱਚ ਚੱਕਰਵਾਤੀ ਤੂਫ਼ਾਨ “ਯਾਸ” ਨਾਲ ਨਜਿੱਠਣ ਲਈ ਕੇਂਦਰ ਅਤੇ ਸੂਬਾ/ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ ਅਤੇ ਏਜੰਸੀਆਂ ਦੀ ਤਿਆਰੀ ਦਾ ਜਾਇਜ਼ਾ ਲੈਣ ਲਈ ਮੀਟਿੰਗ ਕੀਤੀ ।
ਭਾਰਤੀ ਮੌਸਮ ਵਿਭਾਗ ਦੇ ਡਾਇਰੈਕਟਰ ਜਨਰਲ ਨੇ ਕਮੇਟੀ ਨੂੰ ਚੱਕਰਵਾਤੀ ਤੂਫ਼ਾਨ ਦੀ ਤਾਜ਼ਾ ਸਥਿਤੀ ਬਾਰੇ ਸੰਖੇਪ ਚ ਦੱਸਿਆ । ਇਹ ਤੂਫ਼ਾਨ ਪੱਛਮ ਬੰਗਾਲ ਅਤੇ ਉੱਤਰੀ ਓਡੀਸ਼ਾ ਤੱਟ ਦੇ ਲਾਗਲੇ ਇਲਾਕਿਆਂ ਵਿੱਚ 26 ਮਈ ਸ਼ਾਮ ਤੱਕ ਪਹੁੰਚਣ ਦੀ ਸੰਭਾਵਨਾ ਹੈ । ਇਸ ਤੂਫ਼ਾਨ ਵਿੱਚ 155 ਤੋਂ 165 ਕਲੋਮੀਟਰ ਪ੍ਰਤੀ ਘੰਟਾ ਰਫ਼ਤਾਰ ਨਾਲ ਹਵਾਵਾਂ ਵਗਣਗੀਆਂ ਅਤੇ ਇਸ ਦੇ ਨਾਲ ਹੀ ਭਾਰੀ ਵਰਖਾ ਅਤੇ ਇਨ੍ਹਾਂ ਸੂਬਿਆਂ ਦੇ ਤੱਟੀ ਜਿ਼ਲਿ੍ਆਂ ਵਿੱਚ ਤੂਫ਼ਾਨ ਆ ਸਕਦੇ ਹਨ ।
ਸਬੰਧਤ ਸੂਬਿਆਂ ਦੇ ਮੁੱਖ ਸਕੱਤਰਾਂ ਨੇ ਕਮੇਟੀ ਨੂੰ ਚੱਕਰਵਾਤੀ ਤੂਫ਼ਾਨ ਨਾਲ ਨਜਿੱਠਣ ਲਈ ਕੀਤੇ ਉਪਾਵਾਂ ਦੀਆਂ ਤਿਆਰੀਆਂ ਤੋਂ ਜਾਣੂ ਕਰਵਾਇਆ । ਹੇਠਲੇ ਇਲਾਕਿਆਂ ਤੋਂ ਲੋਕਾਂ ਨੂੰ ਕੱਢਣ ਦਾ ਕੰਮ ਜਾਰੀ ਏ ਅਤੇ ਅਨਾਜ , ਪੀਣ ਵਾਲਾ ਪਾਣੀ ਤੇ ਹੋਰ ਜ਼ਰੂਰੀ ਸਪਲਾਈ ਲਈ ਕਾਫੀ ਸਟਾਕ ਦਾ ਪ੍ਰਬੰਧ ਕੀਤਾ ਗਿਆ ਹੈ ਅਤੇ ਪਾਵਰ, ਟੈਲੀਕਮਿਊਨੀਕੇਸ਼ਨਜ਼ ਵਰਗੀਆਂ ਜ਼ਰੂਰੀ ਸੇਵਾਵਾਂ ਨੂੰ ਬਹਾਲ ਰੱਖਣ ਲਈ ਤਿਆਰੀਆਂ ਕੀਤੀਆਂ ਗਈਆਂ ਹਨ ।
ਐੱਨ ਡੀ ਆਰ ਐੱਫ ਨੇ 65 ਟੀਮਾਂ ਤਾਇਨਾਤ / ਉਪਲਬਧ ਕਰਵਾਈਆਂ ਹਨ ਅਤੇ 20 ਹੋਰ ਟੀਮਾਂ ਨੂੰ ਸਟੈਂਡਬਾਈ ਰੱਖਿਆ ਗਿਆ ਹੈ । ਫੌਜ, ਨੇਵੀ ਅਤੇ ਕੋਸਟ ਗਾਰਡ ਦੀਆਂ ਬਚਾਅ ਤੇ ਰਾਹਤ ਟੀਮਾਂ ਦੇ ਨਾਲ ਨਾਲ ਸਮੁੰਦਰੀ ਜਹਾਜ਼ਾਂ ਅਤੇ ਜਹਾਜ਼ਾਂ ਨੂੰ ਵੀ ਤਾਇਨਾਤ ਕੀਤਾ ਗਿਆ ਹੈ ।
ਹਸਪਤਾਲਾਂ ਅਤੇ ਕੋਵਿਡ ਕੇਅਰ ਸੈਂਟਰਾਂ ਦੇ ਕੰਮਕਾਜ ਨੂੰ ਨਿਰਵਿਘਨ ਯਕੀਨੀ ਬਣਾਉਣ ਲਈ ਜ਼ਰੂਰੀ ਪ੍ਰਬੰਧ ਕੀਤੇ ਜਾ ਰਹੇ ਹਨ । ਇਸ ਦੇ ਨਾਲ ਹੀ ਦੇਸ਼ ਭਰ ਵਿੱਚ ਆਕਸੀਜਨ ਪੈਦਾ ਕਰਨ ਅਤੇ ਇਸ ਦੀ ਪੂਰਤੀ ਨੂੰ ਵੀ ਯਕੀਨੀ ਬਣਾਇਆ ਗਿਆ ਹੈ ।
ਕੇਂਦਰ ਅਤੇ ਸੂਬਾ ਏਜੰਸੀਆਂ ਦੀਆਂ ਤਿਆਰੀਆਂ ਦਾ ਜਾਇਜ਼ਾ ਲੈਂਦਿਆਂ ਸ਼੍ਰੀ ਰਾਜੀਵ ਗਾਬਾ ਨੇ ਜ਼ੋਰ ਦੇ ਕੇ ਕਿਹਾ ਕਿ ਇਹ ਸਾਰੇ ਉਪਾਅ ਸਮੇਂ ਸਿਰ ਕਰ ਲੈਣੇ ਚਾਹੀਦੇ ਹਨ ਤਾਂ ਜੋ ਜੀਵਨ ਦੇ ਨੁਕਸਾਨ ਅਤੇ ਜਾਇਦਾਦ ਦੀ ਬਰਬਾਦੀ ਨੂੰ ਘੱਟ ਕੀਤਾ ਜਾ ਸਕੇ । ਉਨ੍ਹਾਂ ਨੇ ਉਨ੍ਹਾਂ ਖੇਤਰਾਂ ਵਿੱਚੋਂ ਲੋਕਾਂ ਨੂੰ ਜਲਦੀ ਕੱਢਣ ਤੇ ਜ਼ੋਰ ਦਿੱਤਾ, ਜਿਨ੍ਹਾਂ ਤੇ ਚੱਕਰਵਾਤੀ ਤੂਫ਼ਾਨ ਦਾ ਅਸਰ ਹੋ ਸਕਦਾ ਹੈ । ਇਸ ਦੇ ਨਾਲ ਹੀ ਉਨ੍ਹਾਂ ਨੇ ਸਾਰੀਆਂ ਕਿਸ਼ਤੀਆਂ / ਸਮੁੰਦਰੀ ਜਹਾਜ਼ਾਂ ਨੂੰ ਤੱਟ ਤੇ ਵਾਪਸ ਲਿਆਉਣ ਨੂੰ ਯਕੀਨੀ ਬਣਾਉਣ ਲਈ ਕਿਹਾ ਹੈ ਤਾਂ ਜੋ ਜਿ਼ੰਦਗੀ ਦਾ ਜ਼ੀਰੋ ਨੁਕਸਾਨ ਹੋਵੇ ।
ਸ਼੍ਰੀ ਗਾਬਾ ਨੇ ਕੋਵਿਡ ਮਰੀਜ਼ਾਂ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਅਤੇ ਕੋਵਿਡ ਹਸਪਤਾਲਾਂ ਅਤੇ ਕੇਂਦਰਾਂ ਦੇ ਕੰਮਕਾਜ ਵਿੱਚ ਵਿਘਨ ਟਾਲਣ ਤੇ ਵੀ ਜ਼ੋਰ ਦਿੱਤਾ । ਉਨ੍ਹਾਂ ਨੇ ਤੂਫ਼ਾਨ ਪ੍ਰਭਾਵਿਤ ਖੇਤਰਾਂ ਤੋਂ ਦੇਸ਼ ਦੇ ਹੋਰ ਹਿੱਸਿਆਂ ਵਿੱਚ ਆਕਸੀਜਨ ਦੀ ਆਵਾਜਾਈ ਅਤੇ ਜਨਰੇਸ਼ਨ ਕਾਇਮ ਰੱਖਣ ਲਈ ਕਦਮ ਚੁੱਕਣ ਦੀ ਵੀ ਸਲਾਹ ਦਿੱਤੀ ।
ਕੈਬਨਿਟ ਸਕੱਤਰ ਨੇ ਇਹ ਵੀ ਕਿਹਾ ਕਿ ਪਾਵਰ , ਟੈਲੀਕਾਮ ਤੇ ਹੋਰ ਜ਼ਰੂਰੀ ਸੇਵਾਵਾਂ ਨੂੰ ਫਿਰ ਤੋਂ ਚਾਲੂ ਕਰਨ ਲਈ ਤਿਆਰੀ ਤੇ ਪ੍ਰਬੰਧ ਕੀਤੇ ਜਾਣ । ਉਨ੍ਹਾਂ ਨੇ ਸਬੰਧਤ ਏਜੰਸੀਆਂ ਨੂੰ ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਸਾਰੀ ਲੋੜੀਂਦੀ ਸਹਾਇਤਾ ਦੇਣ ਅਤੇ ਉਨ੍ਹਾਂ ਨਾਲ ਨੇੜਲੇ ਤਾਲਮੇਲ ਨਾਲ ਕੰਮ ਕਰਨ ਲਈ ਨਿਰਦੇਸ਼ ਦਿੱਤੇ ।
ਮੀਟਿੰਗ ਵਿੱਚ ਪੱਛਮ ਬੰਗਾਲ , ਓਡ਼ੀਸ਼ਾ , ਤਾਮਿਲਨਾਡੂ , ਆਂਧਰਾ ਪ੍ਰਦੇਸ਼ , ਅੰਡੇਮਾਨ ਤੇ ਨਿੱਕੋਬਾਰ ਅਤੇ ਪੁਡੂਚੇਰੀ ਦੇ ਮੁੱਖ ਸਕੱਤਰਾਂ ਤੇ ਅਧਿਕਾਰੀਆਂ ਨੇ ਸਿ਼ਰਕਤ ਕੀਤੀ । ਗ੍ਰਿਹ , ਪਾਵਰ , ਜਹਾਜ਼ਰਾਣੀ , ਟੈਲੀਕੌਮ , ਪੈਟਰੋਲੀਅਮ ਤੇ ਕੁਦਰਤੀ ਗੈਸ , ਸ਼ਹਿਰੀ ਹਵਾਬਾਜ਼ੀ , ਫਿਸ਼ਰੀਜ਼ , ਚੇਅਰਮੈਨ ਰੇਲਵੇ ਬੋਰਡ , ਮੈਂਬਰ ਸਕੱਤਰ ਐੱਨ ਡੀ ਐੱਮ ਏ , ਮੁਖੀ ਆਈ ਡੀ ਐੱਸ ਅਤੇ ਕੋਸਟ ਗਾਰਡ , ਐੱਨ ਡੀ ਆਰ ਐੱਫ ਅਤੇ ਆਈ ਐੱਮ ਬੀ ਦੇ ਡਾਇਰੈਕਟਰ ਜਨਰਲਜ ਨੇ ਵੀ ਮੀਟਿੰਗ ਵਿੱਚ ਹਿੱਸਾ ਲਿਆ ।
ਜਲ ਸ਼ਕਤੀ ਮੰਤਰਾਲਾ
ਜਲ ਜੀਵਨ ਮਿਸ਼ਨ ਤਹਿਤ ਅਰੁਣਾਚਲ ਪ੍ਰਦੇਸ਼ ਦੇ ਦੂਰ ਦਰਾਡੇ ਘਰਾਂ ਵਿੱਚ ਪਹੁੰਚੇ ਟੂਟੀ ਪਾਣੀ ਕਨੈਕਸ਼ਨਸ
ਬਰੋਕ ਸਰਥਾਂਗ ਅਰੁਣਾਚਲ ਪ੍ਰਦੇਸ਼ ਦੇ ਪੱਛਮ ਕਾਮੇਂਗ ਜਿ਼ਲ੍ਹੇ ਦਾ ਇੱਕ ਛੋਟਾ ਜਿਹਾ ਪਿੰਡ ਹੈ , ਜੋ ਭਾਰਤ ਅਤੇ ਭੁਟਾਨ ਵਿਚਾਲੇ ਅੰਤਰਰਾਸ਼ਟਰੀ ਸਰਹੱਦ ਤੇ ਸਥਿਤ ਹੈ । ਇਹ ਮੀਨ ਸੀਅ ਲੇਵਲ  ਤੋਂ 2900 ਮੀਟਰ ਉਚਾਈ ਤੇ ਸਥਿਤ ਹੈ । “ਬਰੋਕਪਾ” ਸਮੂਹ ਦੇ 22 ਘਰਾਂ ਵਿੱਚ ਇਸ ਵੇਲੇ 170 ਵਿਅਕਤੀਆਂ ਦੀ ਵਸੋਂ ਹੈ । ਬਰੋਕਪਾ ਸਾਰੇ ਯਾਕ ਪਾਲਣ ਅਤੇ ਖਾਨਾਬਦੋਸ਼ ਤਰਜ਼ੇ ਜਿ਼ੰਦਗੀ ਤੇ ਜੀਣ ਵਾਲੇ ਹਨ । ਇਹ ਪਿੰਡ ਜਿ਼ਲ੍ਹਾ ਹੈੱਡਕੁਆਟਰ ਬੋਂਮਦਿੱਲਾ ਤੋਂ ਤਕਰੀਬਨ 76 ਕਿਲੋਮੀਟਰ ਅਤੇ 36 ਕਿਲੋਮੀਟਰ ਤੇ ਇਸ ਦੇ ਨੇੜਲਾ ਕਸਬਾ ਦਿਰਾਂਗ ਹੈ ।
2019 ਤੱਕ ਪਿੰਡ ਵਾਸੀਆਂ ਨੂੰ ਪਾਣੀ ਸਪਲਾਈ ਦੀ ਭਾਰੀ ਕਮੀ ਸੀ ਪਰ ਜਲ ਜੀਵਨ ਮਿਸ਼ਨ ਤਹਿਤ ਸੂਬੇ ਦੇ ਜਨਤਕ ਸਿਹਤ ਇੰਜੀਨੀਅਰਿੰਗ ਵਿਭਾਗ ਨੇ 2020 ਵਿੱਚ ਪਿੰਡ ਦੇ ਸਾਰੇ ਘਰਾਂ ਨੂੰ ਸੋਧੀ ਹੋਈ ਪਾਣੀ ਸਪਲਾਈ ਮੁਹੱਈਆ ਕੀਤੀ ਹੈ । ਇਹ ਸਕੀਮ ਪਾਈਪਡ ਗ੍ਰੈਵਿਟੀ ਸਿਸਟਮ ਤੇ ਅਧਾਰਿਤ ਹੈ ਅਤੇ ਇਹ ਭਵਿੱਖਤ ਵਸੋਂ ਲਈ ਟ੍ਰੀਟਮੈਂਟ ਪਲਾਂਟ ਦੀ ਸਹੂਲਤ ਦੇ ਕੇ 67 ਲੱਖ ਦੀ ਅਨੁਮਾਲਿਤ ਲਾਗਤ ਨਾਲ ਤਿਆਰ ਕੀਤੀ ਗਈ ਹੈ । ਭਾਈਚਾਰਾ ਇਸ ਸਕੀਮ ਦੀ ਯੋਜਨਾ ਅਤੇ ਲਾਗੂ ਕਰਨ ਵਿੱਚ ਸ਼ਾਮਲ ਸੀ । ਉਹਨਾਂ ਨੇ ਮਜ਼ਦੂਰੀ ਦੀ ਸ਼ਕਲ ਵਿੱਚ ਪਾਣੀ ਸਪਲਾਈ ਸਕੀਮ ਦੇ ਇੱਕ ਹਿੱਸੇ ਵਜੋਂ 5% ਦਾ ਪਿੰਡ ਵਿੱਚ ਯੋਗਦਾਨ ਦਿੱਤਾ ਹੈ । ਪਿੰਡ ਦੀ ਪਾਣੀ ਤੇ ਸਫਾਈ ਕਮੇਟੀ ਕਾਰਜਸ਼ੀਲ ਹੈ ਅਤੇ ਉਹ ਵਾਟਰ ਸਪਲਾਈ ਸਿਸਟਮ ਦੇ ਆਪ੍ਰੇਸ਼ਨ ਅਤੇ ਮੈਨੇਜਮੈਂਟ ਨੂੰ ਆਪਣੇ ਹੱਥਾਂ ਵਿੱਚ ਲੈਣ ਦੀ ਪ੍ਰਕਿਰਿਆ ਵਿੱਚ ਹੈ । ਜਲ ਜੀਵਨ ਮਿਸ਼ਨ ਨੇ ਵਾਟਰ ਸਪਲਾਈ ਸਕੀਮ ਲਈ ਸਥਾਨਕ ਭਾਈਚਾਰੇ ਨੂੰ ਯੋਜਨਾ , ਲਾਗੂ ਕਰਨ , ਆਪ੍ਰੇਸ਼ਨ ਅਤੇ ਰੱਖ—ਰਖਾਵ ਵਿੱਚ ਸ਼ਾਮਲ ਕਰਨਾ ਜ਼ਰੂਰੀ ਬਣਾਇਆ ਹੈ ।
ਸਰਦੀਆਂ ਵਿੱਚ ਸਬ ਜ਼ੀਰੋ ਤਾਪਮਾਨ ਅਤੇ ਮੌਨਸੂਨ ਵਿੱਚ ਲਗਾਤਾਰ ਵਰਖਾ ਜਿਹੇ ਮੌਸਮੀਂ ਹਾਲਤਾਂ ਕਰਕੇ ਸੋਧੀ ਪਾਣੀ ਸਪਲਾਈ ਮੁਹੱਈਆ ਕਰਨ ਦਾ ਕੰਮ ਸੌਖਾ ਨਹੀਂ ਸੀ । ਨਿਰਮਾਣ ਕੰਮ ਸਭ ਤੋਂ ਮੁਸ਼ਕਿਲ ਕੰਮ ਸੀ , ਕਿਉਂਕਿ ਕੁਸ਼ਲ ਮਿਸਤਰੀ ਅਤੇ ਮਜ਼ਦੂਰ ਬਹੁਤ ਘੱਟ ਉਪਲਬੱਧ ਸਨ ਅਤੇ ਇਸ ਤੋਂ ਇਲਾਵਾ ਉਹ ਬਹੁਤ ਜਿ਼ਆਦਾ ਠੰਡ ਤੇ ਮੁੱਢਲੀਆਂ ਸਹੂਲਤਾਂ ਦੀ ਘਾਟ ਕਾਰਨ ਕੰਮ ਵਾਲੀ ਜਗ੍ਹਾ ਨੂੰ ਛੱਡ ਕੇ ਜਾਂਦੇ ਰਹੇ । ਨਿਰਮਾਣ ਦੌਰਾਨ ਸਾਜੋ ਸਮਾਨ ਦੀ ਮੌਨੀਟਰਿੰਗ ਅਤੇ ਆਵਾਜਾਈ ਲਈ ਬਰਫ਼ ਨਾਲ ਜੰਮੀ ਸੜਕ ਅਤੇ ਧੁੰਦ ਕਾਰਨ ਜ਼ੀਰੋ ਵਿਜ਼ੀਬਿਲਟੀ ਅਤੇ ਲਗਾਤਾਰ ਚੱਟਾਨਾਂ ਖਿਸਕਣ ਕਾਰਨ ਬਹੁਤ ਮੁਸ਼ਕਲ ਹਾਲਤ ਸੀ ਪਰ ਇਹਨਾਂ ਸਾਰੀਆਂ ਮੁਸ਼ਕਲਾਂ ਦਾ ਬਹਾਦਰੀ ਨਾਲ ਸਾਹਮਣਾ ਕਰਦੇ ਹੋਏ ਬਣਾਈ ਗਈ ਸਕੀਮ ਦੇ ਕੰਮ ਨੂੰ ਮਿੱਥੇ ਸਮੇਂ ਵਿੱਚ ਮੁਕੰਮਲ ਕੀਤਾ ਗਿਆ ਹੈ । ਪਿੰਡ ਵਾਸੀ ਸਭ ਤੋਂ ਜਿ਼ਆਦਾ ਖੁਸ਼ ਸਨ ਤੇ ਉਹਨਾਂ ਦੇ ਚਿਹਰਿਆਂ ਦੀ ਰੌਣਕ ਸਾਫ਼ ਨਜ਼ਰ ਆਉਂਦੀ ਸੀ , ਉਹਨਾਂ ਨੇ ਆਪਣੇ ਘਰਾਂ ਅੰਦਰ ਰਵਾਇਤੀ  ਨਾਲ ਬਿਗਕੋਪ ਦੁਆਲੇ ਪ੍ਰਾਰਥਨਾ ਕੀਤੀ ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਜਲ ਜੀਵਨ ਮਿਸ਼ਨ ਦਾ ਐਲਾਨ 15 ਅਗਸਤ 2019 ਨੂੰ ਕੀਤਾ ਸੀ ਤੇ ਜਲ ਜੀਵਨ ਮਿਸ਼ਨ ਸੂਬਿਆਂ ਦੀ ਭਾਗੀਦਾਰੀ ਨਾਲ 2024 ਤੱਕ ਦੇਸ਼ ਦੇ ਹਰੇਕ ਪੇਂਡੂ ਘਰ ਵਿੱਚ ਪੀਣ ਵਾਲੇ ਪਾਣੀ ਲਈ ਟੈਪ ਕਨੈਕਸ਼ਨ ਮੁਹੱਈਆ ਕਰਨ ਦੇ ਮੰਤਵ ਨਾਲ ਲਾਗੂ ਕੀਤਾ ਜਾ ਰਿਹਾ ਹੈ । ਮਿਸ਼ਨ ਦਾ ਟੀਚਾ ਹਰੇਕ ਪੇਂਡੂ ਘਰ ਨੂੰ ਉਹਨਾਂ ਦੇ ਘਰ ਵਿੱਚ 55 ਲੀਟਰ ਪ੍ਰਤੀਦਿਨ ਪ੍ਰਤੀਜੀਅ ਲਗਾਤਾਰ ਅਤੇ ਲੰਮੇ ਸਮੇਂ ਦੇ ਅਧਾਰ ਤੇ ਪੋਰਟੇਬਲ ਪਾਣੀ ਦੀ ਉਪਲਬੱਧਤਾ ਸੁਨਿਸ਼ਚਿਤ ਕਰਨਾ ਹੈ ਤਾਂ ਜੋ ਪੇਂਡੂ ਖੇਤਰਾਂ ਵਿੱਚ ਰਹਿਣ ਵਾਲੇ ਲੋਕਾਂ ਦੀਆਂ ਜਿ਼ੰਦਗੀਆਂ ਵਿੱਚ ਵੀ ਸੁਧਾਰ ਹੋ ਸਕੇ ।
ਜਲ ਜੀਵਨ ਮਿਸ਼ਨ ਨੂੰ ਉਚਾਈ ਤੇ ਹੋਣ ਕਰਕੇ ਅਤੇ ਇਹਨਾਂ ਟੇਡੇ ਮੇਡੇ ਤੇ ਮੁਸ਼ਕਿਲ ਇਲਾਕਿਆਂ ਵਿੱਚ ਲਾਗੂ ਕਰਨਾ ਮੁਸ਼ਕਿਲ ਕੰਮ ਹੈ । ਮਾੜੇ ਸੰਪਰਕਾਂ ਅਤੇ ਸਖ਼ਤ ਮੌਸਮੀ ਹਾਲਤਾਂ ਇਸ ਵਿੱਚ ਰੁਕਾਵਟਾਂ ਵਧਾਉਂਦੀਆਂ ਹਨ । ਇਸ ਦੇ ਨਾਲ ਹੀ ਸਥਾਨਕ ਭਾਈਚਾਰੇ ਦੇ ਵਿਵਹਾਰ ਵਿੱਚ ਪਰਿਵਰਤਣ ਕਰਨਾ ਵੀ ਚੁਣੌਤੀ ਹੈ ਜੋ ਆਪਣੇ ਤਰਜ਼ੇ ਜਿ਼ੰਦਗੀ ਤੇ ਵਿਸ਼ਵਾਸਾਂ ਨੂੰ ਛੱਡਣ ਲਈ ਤਿਆਰ ਨਹੀਂ ਹਨ ਪਰ ਕੇਂਦਰ ਸਰਕਾਰ ਵੱਲੋਂ ਚੰਗੇ ਭਵਿੱਖ ਲਈ ਦੂਰ ਦਰਸ਼ੀ ਨਾਲ ਤਿਆਰ ਕੀਤੀ ਗਈ ਸਕੀਮ ਇਸ ਦੂਰ ਦੁਰਾਡੇ ਪਿੰਡ ਦੀ ਸਫ਼ਲਤਾ ਦੀ ਕਥਾ ਪੇਸ਼ ਕਰਦੀ ਹੈ , ਜਿਸ ਨਾਲ ਆਮ ਲੋਕਾਂ ਤੇ ਖਾਸ ਤੌਰ ਤੇ ਔਰਤਾਂ ਦੇ ਜੀਵਨ ਵਿੱਚ ਸੁਧਾਰ ਆ ਰਿਹਾ ਹੈ ।
ਏ ਪੀ ਐੱਸ / ਐੱਮ ਜੀ / ਏ ਐੱਸ
(Visitor Counter : 61
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਬੀਤੇ 24 ਘੰਟਿਆਂ ਵਿੱਚ 73.44 ਲੱਖ ਤੋਂ ਅਧਿਕ ਟੀਕੇ ਲਗਾਏ ਗਏ
ਰਾਸ਼ਟਰਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 114.46 ਕਰੋੜ ਤੋਂ ਅਧਿਕ ਟੀਕੇ ਲਗਾਏ ਜਾ ਚੁੱਕੇ ਹਨ
ਵਰਤਮਾਨ ਰਿਕਵਰੀ ਦਰ 98.28%
ਪਿਛਲੇ 24 ਘੰਟਿਆਂ ਵਿੱਚ 11,919 ਨਵੇਂ ਰੋਗੀ ਸਾਹਮਣੇ ਆਏ
ਭਾਰਤ ਵਿੱਚ ਐਕਟਿਵ ਮਰੀਜ਼ਾਂ ਦੀ ਸੰਖਿਆ 1,28,762 ਹੈ
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ  , ਬੀਤੇ 55 ਦਿਨਾਂ ਤੋਂ 2% ਤੋਂ ਘੱਟ
ਪਿਛਲੇ 24 ਘੰਟਿਆਂ ਵਿੱਚ 73,44,739 ਵੈਕਸੀਨ ਦੀ ਖੁਰਾਕ ਦੇਣ ਦੇ ਨਾਲ ਹੀ ਭਾਰਤ ਦਾ ਕੋਵਿਡ - 19 ਟੀਕਾਕਰਣ ਕਵਰੇਜ ਅੱਜ ਸਵੇਰੇ 7 ਵਜੇ ਤੱਕ ਅੰਤਿਮ ਰਿਪੋਰਟ ਦੇ ਅਨੁਸਾਰ 114.46 ਕਰੋੜ  ਦੇ ਅਹਿਮ ਪੜਾਅ ਤੋਂ ਅਧਿਕ ਹੋ ਗਿਆ। ਇਸ ਉਪਲਬਧੀ ਨੂੰ 1,17,53,091 ਟੀਕਾਕਰਣ ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤਾ ਗਿਆ ਹੈ ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਹੈ :
|
|
ਹੈਲਥ ਕੇਅਰ ਵਰਕਰਸ
|
|
ਪਹਿਲੀ ਖੁਰਾਕ
|
|
1,03,81,329
|
|
ਦੂਸਰੀ ਖੁਰਾਕ
|
|
93,66,454
|
|
ਫ੍ਰੰਟਲਾਈਨ ਵਰਕਰਸ
|
|
ਪਹਿਲੀ ਖੁਰਾਕ
|
|
1,83,74,937
|
|
ਦੂਸਰੀ ਖੁਰਾਕ
|
|
1,62,43,805
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
43,72,66,448
|
|
ਦੂਸਰੀ ਖੁਰਾਕ
|
|
18,06,38,478
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
17,94,26,594
|
|
ਦੂਸਰੀ ਖੁਰਾਕ
|
|
10,79,09,648
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
11,24,08,002
|
|
ਦੂਸਰੀ ਖੁਰਾਕ
|
|
7,26,17,156
|
|
ਕੁੱਲ
|
|
1,14,46,32,851
ਪਿਛਲੇ 24 ਘੰਟਿਆਂ ਵਿੱਚ 11,242 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵਧ ਕੇ 3,38,85,132 ਹੋ ਗਈ ਹੈ ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.28% ਹੈ ।
ਕੇਂਦਰ ਅਤੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੁਆਰਾ ਨਿਰੰਤਰ ਅਤੇ ਸਹਿਯੋਗਾਤਮਕ ਰੂਪ ਨਾਲ ਕੀਤੇ ਜਾ ਰਹੇ ਯਤਨਾਂ ਦੇ ਫਲਸਰੂਪ ਪਿਛਲੇ 144 ਦਿਨਾਂ ਤੋਂ ਲਗਾਤਾਰ 50,000 ਤੋਂ ਘੱਟ ਰੋਜ਼ਾਨਾ ਨਵੇਂ ਕੋਵਿਡ ਕੇਸ ਦਰਜ ਕੀਤੇ ਜਾ ਰਹੇ ਹਨ ।
ਪਿਛਲੇ 24 ਘੰਟੇ ਵਿੱਚ 11,919 ਨਵੇਂ ਮਰੀਜ਼ ਸਾਹਮਣੇ ਆਏ ਹਨ ।
ਵਰਤਮਾਨ ਵਿੱਚ 1,28,762 ਐਕਟਿਵ ਰੋਗੀ ਹਨ। ਵਰਤਮਾਨ ਵਿੱਚ ਇਹ ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪੁਸ਼ਟੀ ਵਾਲੇ ਮਰੀਜ਼ਾਂ ਦਾ 0.37% ਹਨ । ਇਹ ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ ਹੈ ।
ਦੇਸ਼ ਭਰ ਵਿੱਚ ਟੈਸਟ ਸਮਰੱਥਾ ਦਾ ਵਿਸਤਾਰ ਲਗਾਤਾਰ ਜਾਰੀ ਹੈ। ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 12,32,505 ਟੈਸਟ ਕੀਤੇ ਗਏ ਹਨ । ਭਾਰਤ ਨੇ ਹੁਣ ਤੱਕ ਕੁੱਲ 62.82 ਕਰੋੜ  ਟੈਸਟ ਕੀਤੇ ਗਏ ਹਨ ।
ਦੇਸ਼ ਭਰ ਵਿੱਚ ਟੈਸਟ ਸਮਰੱਥਾ ਨੂੰ ਵਧਾਇਆ ਗਿਆ ਹੈ, ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 0.94% ਹੈ ਜੋ ਪਿਛਲੇ 55 ਦਿਨਾਂ ਤੋਂ ਲਗਾਤਾਰ 2% ਤੋਂ ਘੱਟ ਬਣੀ ਹੋਈ ਹੈ। ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 0.97% ਹੈ । ਰੋਜ਼ਾਨਾ ਸਕਾਰਾਤਮਕਤਾ ਦਰ ਪਿਛਲੇ 45 ਦਿਨਾਂ ਤੋਂ 2% ਤੋਂ ਘੱਟ ਅਤੇ ਲਗਾਤਾਰ 80 ਦਿਨਾਂ ਤੋਂ ਰੋਜ਼ਾਨਾ 3% ਤੋਂ ਹੇਠਾਂ ਬਣੀ ਹੋਈ ਹੈ ।
ਇਸਪਾਤ ਮੰਤਰਾਲਾ
ਭਾਰਤੀ ਖਾਣ ਬਿਊਰੋ ਨੇ ਨੈਸ਼ਨਲ ਮਿਨਰਲ ਡਿਵੈਲਪਮੈਂਟ ਕਾਰਪੋਰੇਸ਼ਨ ਦੀਆਂ ਖਾਣਾਂ ਨੂੰ ਪੰਜ ਸਿਤਾਰਾ ਰੇਟਿੰਗ ਪ੍ਰਦਾਨ ਕੀਤੀ
ਭਾਰਤੀ ਖਾਣ ਬਿਊਰੋ  ਨੇ ਨੈਸ਼ਨਲ ਮਿਨਰਲ ਡਿਵੈਲਪਮੈਂਟ ਕਾਰਪੋਰੇਸ਼ਨ-ਐੱਨਐੱਮਡੀਸੀ ਦੀ ਲੋਹੇ ਦੀਆਂ ਖਾਣਾਂ-ਕਿਰੰਦੁਲ ਡਿਪੋਜਿਟ-14 ਐੱਮਜੇਡ, ਕਿਰੰਦੁਲ ਡਿਪੋਜਿਟ -14 ਐੱਨਐੱਮਜੇਡ ਅਤੇ ਬਾਚੇਲੀ ਡਿਪੋਜਿਟ-5 ਨੂੰ ਬੁੱਧਵਾਰ ਦੇ ਦਿਨ ਨਾਗਪੁਰ ਵਿੱਚ ਪੰਜ ਸਿਤਾਰਾ ਰੇਟਿੰਗ ਨਾਲ ਸਨਮਾਨਿਤ ਕੀਤਾ ਹੈ। ਕੇਂਦਰੀ ਕੋਲਾ, ਖਾਣ ਅਤੇ ਸੰਸਦੀ ਮਾਮਲਿਆਂ ਦੇ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਨੇ ਨੈਸ਼ਨਲ ਮਿਨਰਲ ਡਿਵੈਲਪਮੈਂਟ ਕਾਰਪੋਰੇਸ਼ਨ ਦੇ ਉਤਪਾਦਨ ਡਾਇਰੈਕਟਰ ਸ਼੍ਰੀ ਦਲੀਪ ਕੁਮਾਰ ਮੋਹੰਤੀ ਨੂੰ ਪੁਰਸਕਾਰ ਪ੍ਰਦਾਨ ਕੀਤਾ।
ਨੈਸ਼ਨਲ ਮਿਨਰਲ ਡਿਵੈਲਪਮੈਂਟ ਕਾਰਪੋਰੇਸ਼ਨ ਦੇ ਪ੍ਰਸ਼ਾਸਕੀ ਨਿਯੰਤਰਣ ਵਿੱਚ ਆਉਣ ਵਾਲੀਆਂ ਖਾਣਾਂ ਲਗਾਦਾਰ ਦੇਸ਼ ਦੇ ਵਧੀਆ ਪ੍ਰਦਰਸ਼ਨ ਵਾਲੀ ਮਾਈਨਿੰਗ ਲੀਜ਼ਾਂ ਵਿੱਚ ਸ਼ਾਮਲ ਹਨ ਅਤੇ ਭਾਰਤੀ ਖਾਣ ਬਿਊਰੋ ਦੇ ਦੁਆਰਾ ਖਾਣ ਮੰਤਰਾਲੇ ਵਲੋਂ ਸਟਾਰ ਰੇਟਿੰਗ ਪ੍ਰਣਾਲੀ ਵਿੱਚ ਪੰਜ ਸਿਤਾਰਾ ਰੇਟਿੰਗ ਪ੍ਰਾਪਤ ਕਰਦੀ ਹੈ। ਸਸਟੇਨੇਬਲ ਡਿਵੈਲਪਮੈਂਟ ਫਰੇਮਵਰਕ  ਨੂੰ ਲਾਗੂ ਕਰਨ ਲਈ ਕੀਤੇ ਗਏ ਯਤਨਾਂ ਅਤੇ ਵੱਖ ਵੱਖ ਕਾਰਜ ਯੋਜਨਾਵਾਂ ਦੇ ਅਧਾਰ ’ਤੇ ਖਾਣਾਂ ਦਾ ਮੁਲਾਂਕਣ ਕੀਤਾ ਜਾਂਦਾ ਹੈ। ਵਿਗਿਆਨਿਕ ਅਤੇ ਕੁਸ਼ਲ ਮਾਈਨਿੰਗ ਦੁਆਰਾ ਪ੍ਰਭਾਵੀ ਪ੍ਰਬੰਧਨ, ਪੁਨਰਵਾਸ ਅਤੇ ਪੁਨਰਵਾਸ ਦੇ ਸਮਾਜਿਕ ਪ੍ਰਭਾਵਾਂ ਨੂੰ ਸੰਬੋਧਿਤ ਕਰਨਾ, ਸਥਾਨਕ ਭਾਈਚਾਰਕ ਸ਼ਮੂਲੀਅਤ ਅਤੇ ਭਲਾਈ ਪ੍ਰੋਗਰਾਮ, ਪ੍ਰਗਤੀਸ਼ੀਲ ਅਤੇ ਅੰਤਿਮ ਮਾਈਨਫੀਲਡ ਅਤੇ ਅੰਤਰਰਾਸ਼ਟਰੀ ਮਾਪਦੰਡਾਂ ਨੂੰ ਅਪਣਾਉਣਾ ਆਦਿ ਇਹ ਸਾਰੇ ਮੁਲਾਂਕਣ ਦੇ ਸਥਾਪਿਤ ਮਾਪਦੰਡ ਹਨ।
ਨੈਸ਼ਨਲ ਮਿਨਰਲ ਡਿਵੈਲਪਮੈਂਟ ਕਾਰਪੋਰੇਸ਼ਨ ਨੇ ਨਾਗਪੁਰ ਵਿੱਚ ਭਾਰਤ ਖਾਣ ਬਿਊਰੋ  ਦੇ 75ਵੇਂ ਸਥਾਪਨਾ ਦਿਵਸ ਦੀ ਯਾਦ ਵਿੱਚ ਵਿਸ਼ੇਸ਼ ਖਣਨ ਪ੍ਰਦਰਸ਼ਨੀ ਵਿੱਚ ਹਿੱਸਾ ਲਿਆ। ਖਾਣ ਮੰਤਰਾਲੇ ਦੇ ਸਕੱਤਰ ਸ਼੍ਰੀ ਵਿਵੇਕ ਭਾਰਦਵਾਜ ਨੇ ਕੰਪਨੀ ਅਤੇ ਭਾਰਤ ਦੇ ਮਾਈਨਿੰਗ ਖੇਤਰ ਦੀ ਪ੍ਰਗਤੀ ਅਤੇ ਹਾਲੀਆ ਪਹਿਲ ਦਾ ਜ਼ਿਕਰ ਕਰਦੇ ਹੋਏ ਐੱਨਐੱਮਡੀਸੀ ਪਵੇਲੀਅਨ ਦਾ ਉਦਘਾਟਨ ਕੀਤਾ।
ਸਿੱਖਿਆ ਮੰਤਰਾਲਾ
ਸਿਲੇਬਸ ਵਿੱਚ ਕਮੀ
ਸਰਕਾਰ ਨੇ ਰਾਸ਼ਟਰੀ ਸਿਖਿਆ ਨੀਤੀ  2020 ਦਾ ਐਲਾਨ ਕੀਤਾ ਸੀ, ਜਿਸ ਦੇ ਪੈਰੇ 4.5 ਵਿੱਚ ਇਹ ਕਿਹਾ ਗਿਆ ਹੈ ਕਿ ਹਰੇਕ ਵਿਸ਼ੇ ਵਿੱਚ ਪਾਠਕ੍ਰਮ ਦੀ ਸਮੱਗਰੀ ਨੂੰ ਇਸ ਦੀਆਂ ਮੁੱਖ ਜ਼ਰੂਰਤਾਂ ਦੇ ਅਨੁਸਾਰ ਘਟਾ ਦਿੱਤਾ ਜਾਵੇਗਾ, ਤਾਂ ਜੋ ਮਹਤਵਪੂਰਣ ਸੋਚ ਅਤੇ ਵਧੇਰੇ ਸੰਪੂਰਨ, ਜਾਂਚ- ਅਧਾਰਤ, ਖੋਜ-ਅਧਾਰਤ, ਵਿਚਾਰ-ਵਟਾਂਦਰਾ ਅਧਾਰਤ, ਅਤੇ ਵਿਸ਼ਲੇਸ਼ਣ-ਅਧਾਰਤ ਸਿਖਲਾਈ ਲਈ ਥਾਂ ਬਣਾਈ ਜਾ ਸਕੇ।
ਲਾਜ਼ਮੀ ਸਮਗਰੀ ਮੁੱਖ ਧਾਰਨਾਵਾਂ, ਵਿਚਾਰਾਂ, ਐਪਲੀਕੇਸ਼ਨਾਂ ਅਤੇ ਸਮੱਸਿਆ ਹੱਲ ਕਰਨ 'ਤੇ ਕੇਂਦ੍ਰਿਤ ਕਰੇਗੀ। ਅਧਿਆਪਨ ਅਤੇ ਸਿੱਖਲਾਈ ਵਧੇਰੇ ਇੰਟਰਐਕਟਿਵ ਢੰਗ ਨਾਲ ਸੰਚਾਲਤ ਕੀਤੀ ਜਾਏਗੀ; ਪ੍ਰਸ਼ਨਾਂ ਨੂੰ ਉਤਸ਼ਾਹਤ ਕੀਤਾ ਜਾਵੇਗਾ, ਅਤੇ ਕਲਾਸਰੂਮ ਸੈਸ਼ਨਾਂ ਵਿੱਚ ਡੂੰਘਾਈ ਅਤੇ ਵਧੇਰੇ ਆਨੰਦ ਦਾਇਕ, ਸਿਰਜਣਾਤਮਕ, ਸਹਿਯੋਗੀ ਅਤੇ ਖੋਜੀ ਗਤੀਵਿਧੀਆਂ ਨਿਯਮਿਤ ਤੌਰ ਤੇ ਸ਼ਾਮਲ ਹੋਣਗੀਆਂ।
ਪੈਰਾ 4.31 ਇਹ ਉਪਲਬਧ ਕਰਵਾਉਂਦਾ ਹੈ ਕਿ ਸਕੂਲ ਪਾਠਕ੍ਰਮ ਦੀ ਸਮਗਰੀ ਵਿੱਚ ਕਮੀ ਅਤੇ ਲਚਕਤਾ ਵਿੱਚ ਵਾਧਾ - ਅਤੇ ਰੋਟ ਲਰਨਿੰਗ  ਦੀ ਬਜਾਏ ਨਵੇਂ ਰਚਨਾਤਮਕ ਢੰਗ ਤੇ ਜ਼ੋਰ ਦਿੱਤਾ ਜਾਵੇ, ਜੋ ਸਕੂਲ ਦੀਆਂ ਪਾਠ ਪੁਸਤਕਾਂ ਵਿੱਚ ਸਮਾਨਾਂਤਰ ਤਬਦੀਲੀਆਂ ਦੇ ਨਾਲ ਹੋਣ।
ਸਾਰੀਆਂ ਹੀ ਪਾਠ ਪੁਸਤਕਾਂ ਦਾ ਉਦੇਸ਼ ਰਾਸ਼ਟਰੀ ਪੱਧਰ ਤੇ ਮਹੱਤਵਪੂਰਨ ਮੰਨੀ ਜਾਣ ਵਾਲੀ ਜ਼ਰੂਰੀ ਮੁੱਖ ਸਮੱਗਰੀ  ਨੂੰ ਸ਼ਾਮਲ ਕਰਨਾ ਹੋਵੇਗਾ, ਪਰ ਉਸੇ ਸਮੇਂ ਸਥਾਨਕ ਪ੍ਰਸੰਗਾਂ ਅਤੇ ਜ਼ਰੂਰਤਾਂ ਦੇ ਅਨੁਸਾਰ ਕੋਈ ਵੀ ਲੋੜੀਂਦੀ ਸੂਖਮ ਅਤੇ ਪੂਰਕ ਸਮੱਗਰੀ ਸ਼ਾਮਲ ਕੀਤੀ ਜਾਵੇਗੀ।
ਜਿਥੇ ਵੀ ਸੰਭਵ ਹੋਵੇ, ਸਕੂਲਾਂ ਅਤੇ ਅਧਿਆਪਕਾਂ ਨੂੰ ਉਨ੍ਹਾਂ ਪਾਠ ਪੁਸਤਕਾਂ ਵਿੱਚੋਂ ਆਪਣੀ ਪਸੰਦ ਦੀਆਂ ਪਾਠ ਪੁਸਤਕਾਂ ਚੁਣਨ ਦੀ ਇਜਾਜ਼ਤ ਹੋਵੇਗੀ, ਜਿਨ੍ਹਾਂ ਵਿੱਚ ਢੁਕਵੀਂ ਰਾਸ਼ਟਰੀ ਅਤੇ ਸਥਾਨਕ ਸਮਗ੍ਰੀ ਹੋਵੇਗੀ- ਤਾਂ ਜੋ ਉਹ ਉਸ ਢੰਗ ਨਾਲ ਪੜਾ ਸਕਣ, ਜੋ ਉਨ੍ਹਾਂ ਦੀ ਅਧਿਆਪਨ ਸ਼ੈਲੀ ਨੂੰ ਵਧੀਆ ਲਗਦਾ ਹੋਵੇ ਅਤੇ ਇਸਦੇ ਨਾਲ ਹੀ ਉਹ ਉਨ੍ਹਾਂ ਦੇ ਵਿਦਿਆਰਥੀਆਂ ਅਤੇ ਸਮਾਜ ਦੀਆਂ ਜਰੂਰਤਾਂ ਮੁਤਾਬਿਕ ਹੋਵੇ। ਇਸ ਤੋਂ ਇਲਾਵਾ ਪੈਰਾਂ 4.33 ਪਾਠਕ੍ਰਮ ਅਤੇ ਪੀਡਾਗੋਗੀ ਵਿੱਚ ਢੁਕਵੀਆਂ ਤਬਦੀਲੀਆਂ ਰਾਹੀਂ, ਐਨਸੀਈਆਰਟੀ, ਐਸਸੀਈਆਰਟੀਜ਼, ਸਕੂਲਾਂ, ਅਤੇ ਸਿੱਖਿਅਕਾਂ ਵੱਲੋਂ ਸਕੂਲ ਬੈਗਾਂ ਅਤੇ ਪਾਠ ਪੁਸਤਕਾਂ ਦੇ ਭਾਰ ਵਿੱਚ ਮਹੱਤਵਪੂਰਨ ਕਮੀ ਲਿਆਉਣ ਲਈ ਠੋਸ ਯਤਨ ਕੀਤੇ ਜਾਣ ਦੀ ਗੱਲ ਕਹੀ ਗਈ ਹੈ। ਇਨ੍ਹਾਂ ਪ੍ਰਬੰਧਾਂ ਦੇ ਅਧਾਰ ਤੇ , ਸਕੂਲ ਸੁਧਾਰ, ਅਧਿਆਪਕ ਸਿਖਲਾਈ, ਨਵੇਂ ਪਾਠਕ੍ਰਮ ਦੇ ਢਾਂਚੇ ਦੇ ਵਿਕਾਸ, ਬੁਨਿਆਦੀ ਸਿਖਲਾਈ ਅਤੇ ਨਿਉਮਰੇਸੀ ਤੇ ਧਿਆਨ ਕੇਂਦਰਤ ਕਰਨ ਲਈ ਸਮਗਰ ਸ਼ਿਕਸ਼ਾ ਅਧੀਨ ਫੰਡਿੰਗ ਜਾਰੀ ਹੈ।
ਇਹ ਜਾਣਕਾਰੀ ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਵੱਲੋਂ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
--------------------
ਐੱਮ ਜੇ ਪੀ ਐੱਸ / ਏਕੇ
(Visitor Counter : 74